Die besoekende span sal die keuse hê wat hy eerste wil doen en sodoende sal die blad waarop gespeel word nie sommer vooraf “gedokter” word om die tuisspan te bevoordeel nie, verduidelik Faf sy pleidooi.
Die Suid-Afrikaners het in hul tweede beurt ’n skamele 73 lopies aangeteken en die tuisspan se draaiers het die skade aangerig wat aan hom ’n sege van 278 lopies gegee het.
Tuisspanne sal uit die aard van die saak ’n blad voorberei wat hul boulaanval bevoordeel. Deur weg te doen met die loot, sal daar dalk versigtiger te werk gegaan word om ’n blad te bied wat tot die tuisspan se ondergang kan lei.